åndsverk
Store norske leksikon,Jus,Formuerett,Immaterialrett,Opphavsrett
Åndsverk er verk som skyldes menneskelig tankevirksomhet; for eksempel et litterært verk, en film, et musikkstykke eller et kunstverk.
Et åndsverk omfatter etter åndsverksloven verk av enhver art og uttrykksmåte, såfremt det er preget av et visst minimum av skapende innsats fra opphavsmannens side (verkshøyde).Den som skaper et åndsverk har opphavsrett til verket, og betegnes som opphaver. Åndsverkslovens definisjon av åndsverk I åndsverksloven er et åndsverk definert som «litterære eller kunstneriske verk av enhver art, som er uttrykk for original og individuell skapende åndsinnsats», og det nevnes en rekke eksempler på åndsverk: tekster av alle slag, blant annet av skjønnlitterær og faglitterær art muntlige foredrag sceneverk, både dramatiske, musikkdramatiske og koreografiske verk, pantomimer og hørespill musikkverk, med eller uten tekst filmverk fotografiske verk malerier, tegninger, grafikk og lignende billedkunst skulptur av alle slag bygningskunst, både tegninger og modeller, og selve byggverket billedvev og gjenstander av kunsthåndverk og kunstindustri, både forbildet og selve verket kart, samt tegninger og grafiske og plastiske avbildninger av vitenskapelig eller teknisk art datamaskinprogrammer oversettelser og andre bearbeidelser av verk som er nevnt foran Les mer i Store norske leksikon opphaver verkshøyde åndsverksloven opphavsrett